Diari Oficial de la Generalitat Valenciana


Sumari del DOGV 389, del 09-06-1986 (1986/902135)

Constitució del Consorci de Transports Públics Regulars de Viatgers de l'Area de València.
------------------------------------------------------------------------------------------

### Dades del document

Número de DOGV
:   389

Data del DOGV
:   09-06-1986

Secció del DOGV
:   I. DISPOSICIONS GENERALS

Número del document
:   1986/902135


Data del document
:   26-05-1986

Organisme emissor


Tipus de document
:   Anunci

Descriptors 

:   * transport públic
    * cooperació administrativa
    * administració local
    * organització administrativa

Constitució del Consorci de Transports Públics Regulars de Viatgers de l'Area de València.  
El Consell de la Generalitat Valenciana en la seua reunió del dia 24 de febrer de 1986 i l'Excm. Ajuntament de València en sessió celebrada el 6 de març de 1986 van acordar la creació del Consorci de Transports Públics Regulars de Viatgers de l'Àrea de València i l'aprovació dels següents Estatuts que han de regir-lo:  
ESTATUTS PER AL CONSORCI DE TRANSPORTS PUBLICS REGULARS DE VIATGERS DE L'ÀREA DE VALENCIA  
TITOL I   
Constitució i fins  
Article 1r  
1. Es constitueix el «Consorci de Transports Públics Regulars de Viatgers de l'Arca de València» integrat per la Generalitat Valenciana i el Municipi de València, amb com pels altres Municipis que s'hi incorporen segons el que disposa l'article segon. El Consorci tindrà per finalitat la gestió directa i prestació de serveis públics regulars de transport de viatgers, equipatges i encàrrecs per carretera, ajustant-se a les condiciones de les concessions de les quals siga titular i a les disposicions que li siguen aplicables.  
2. El Consorci té personalitat jurídica prèpia, amb plena capacitat per al compliment de les seues finalitats, i es regirà en l'exercici de les seues actuacions per les normes civils, mercantils i laborals.  
Article 2n  
Els Municipis afectats pels serveis prestats pel Consorci podran sol·licitar formar-ne part i, atenent-se al que disposen aquests Estatuts, ser admesos per acord de la majoria absoluta del total de vots del consell d'Administració.  
Article 3r  
El Consorci tindrà el seu domicili a València, carrer Gobernador Viejo núm. 20.  
TITOL II   
Organs rectors del Consorci  
Article 4t  
Seran òrgans del Consorci:  
a) El Consell d'Administració.  
b) El President.  
c) El Vice-president.  
d) El Director Gerent.  
Article 5.é  
1. El Consell d'administraciónes l'òrgan rector del Consorci, i n'estaran representades totes les Entitats integrants mitjançant els Consellers.  
La Conselleria d'Obres Públiques, Urbanisme i Transports i l'Ajuntament de València podran designar, cada un, fins tres Consellers.  
Cada un dels Municipis nous que s'integre en el Consorci designarà un Conseller.  
El valor dels vots estarà en proporció als coeficients que per a cada Entitat consorciada estableix l'article 1l.  
2. Els Consellers seran designats i separats Lliurament per les respectives Entitats Consorciades.  
3. El Consell d'Administració elegirà d'entre els seus membres el President i el Vice-president del Consorci i el Secretari del susdit Consell.  
4. Formarà part així mateix del Consell d'administració, amb veu però sense vot, el Director Gerent del Consorci.  
Article 6é  
Correspon al Consell d'administració:  
a) L'elecció d'entre els seus membres del President i Vicepresident del Consorci i Secretari del Consell d'administració i la seua remoció.  
b) La contractació del Director Gerent.  
C) La incorporació o separació de membres del Consorci.  
d) La proposta de modificació dels Estatuts.  
e) La proposta de dissolució del Consorci.  
f) L'aprovació, modificació o revisió dels plans d'actuacions del Consorci i determinació de les directrius per a la gestió i explotació dels serveis.  
g) L'aprovació dels Pressupostos, examen i aprovació de comptes, aprovació d'operacions de crèdit i qualsevol altra classe de compromís econòmic.  
h) Aprovar la memòria de gestió anyal.  
i) L'adquisició, l'alienació i el gravamen de béns i drets.  
j) L'aprovació de la plantilla de Llocs de treball del Consorci i la seua estructura orgànica.  
k) L'aprovació de reglaments de règim interior.  
l) L'exercici d'accions administratives i jurisdiccionals i la defensa en els procediments dirigits contra el Consorci.  
m) Adopció d'acords i resolucions en qualsevulla altres assumptes que de manera rellevant afecten a la vida del Consorci.  
n) Quantes altres facultats de govern i administració que no estiguen expressament assignades a altres organismes del Consorci, l'exercici de les quals, no obstant així, podrà delegar en el President.  
Articie 7é  
El President del Consorci n'ostentarà la representació i tindrà les atribucions següents:  
a) Convocar, presidir i fixar l'ordre del dia de les reunions del Consell l'administració, i exercir les funcions inherents a la Presidència d'un òrgan col·legiat.  
b) Representar legalment el Consorci davant els òrgans administratius i jurisdiccionals i decidir l'exercici d'accions i la defensa en els procediments dirigits contra el Consorci, en cas d'urgència, sense perjudici de la posterior decisió del Consell d'administració. Podrà delegar la representació del Consorci en el Vice-president o altre membre del Consell l'administració.  
c) Vetllar pel desenvolupament de les activitats del Consorci, l'execució dels acords del seu Consell d'Administració i el compliment de les finalitats.  
d) La resta de les funcions que li atribuesca el Consell d'Administració.  
Article 8é  
Correspon al Vice-president substituir al President del Consorci en cas d'absència, incapacitat, malaltia o defunció.  
Article 9é  
El Director Gerent, càrrec de caràcter professional retribuït, serà elegit pel Consell d'administració dentre titulats superiors amb experiència en direcció d'Empreses.  
Corresponen al Director Gerent les atribucions següents:  
a) La Direcció del personal i dels serveis del Consorci en l'ordre econòmic, administratiu i tècnic.  
b) Desenvolupar la gestió econòmica conforme als pressupostos aprovats, així com l'adquisició de béns mobles dintre dels corresponents crèdits pressupostaris.  
c) Desenvolupar el programa d'actuacions i directrius emanades del Consell d'administració per a l'explotació dels serveis.  
d) Proposar al Consell d'administració totes les mesures que considere adients amb el funcionament del Consorci i l'adequat compliment de les finalitats.  
e) Executar els acords i resolucions del Consell d'administració.  
f) Informar, a petició del Consell l'administració o del seu President, del desenvolupament i funcionament del Consorci, així com periòdicament en les reunions del Consell l'administració.  
g) L'elaboració i proposta dels Pressupostos del Consorci per a cada exercici.  
h) Elaborar la memòria de gestió anyal del Consorci, que haurà de sotmetre a l'estudi i l'aprovació del Consell l'administració.  
i) Les altres funcions que el Consell l'administració li encomane o delegue expressament.  
TITOL III   
Funcionament  
Article 10  
1. EI Consell l'administració podrà reunir-se en sessions ordinàries o extraordinàries.  
2. Es reunirà en sessió ordinària almenys dos vegades a l'any per a l'examen i l'aprovació dels Pressupostos i Memòria de gestió de l'any anterior.  
3. Es reunirà en sessió extraordinària:  
a) Per inciativa del President.  
b) A petició del membre o membres que ostenten la tercera part del total de vots del Consell.  
En el supòsit b), el President haurà de convocar la reunió sol·licitada dintre dels trenta dies següents al de la presentació de la sol·licitud.  
4. El Secretari del Consell prepararà les reunions, la distribució de l'ordre del dia, i actuarà de fedatari de tots els actes i acords que s'adopten.  
5. A les reunions podran assistir, amb veu però sense vot, tècnics o personal especialitzat que convinga escoltar en algun assumpte o assumptes determinats.  
6. De cada sessió del Consell l'administració s'alçarà l'acta corresponent que, una vegada aprovada en la sessió següent, serà transcrita en el respectiu llibre d'actes.  
Article II  
1. El nombre de vots que correspon a cada Entitat consorciada serà el següent:  
a) A la Conselleria d'Obres Públiques, Urbanisme i Transports el 50% dels vots.  
b) A l'ajuntament de València el 50% dels vots.  
2. Quan s'incorporen altres Municipis afectats pels serveis que presta el Consorci, els vots de la Conselleria d'Obres Públiques, Urbanisme i transports i de l'ajuntament de València disminuiran, per igual, en proporció a] coeficient que a cada un d'aquells li correspon de conformitat amb el que estableix l'article 18.2.  
Article 12  
1. El Consell d'Administració quedarà constituït amb validesa quan hi concòrreguen la meitat més un del total de vots del Consorci.  
2. No podrà celebrar-se amb cap sessió amb validesa sense l'assistència del President o del Vice-president que el substituesca en l'execució de les seues funcions, ni del Secretari o Conseller que actue en el seu nom amb autorització del President.  
3. S'admetrà la representació per a l'assistència al consell d'Administració, representació que haurà de recaure en altre membre del Consell i haurà d'atorgar-se amb caràcter especial per a cada sessió mitjançant escrit dirigit a la Presidència.  
Article 13  
1. Els acords del Consell d'Administració s'adoptaran per majoria simple dels vots corresponents als membres presents i representats.  
2. Caldrà el quòrum favorable de la majoria absoluta del total de vots dels membres del Consell per a la vadesa dels acords que s'adopten en les matèries següents:  
a) La proposta de modificació dels Estatuts.  
b) La incorporació o separació de membres del consorci.  
c) l'aprovació dels Pressupostos i Memòria de gestió de l'any anterior.  
d) El concert d'operacions de crèdit.  
e) L'aprovació de la proposta de la dissolució i liquidació del Consorci.  
Article 14  
Les decisions i els acords del Consell d'administració obligaran a tots els Ens consorcis.  
TITOL IV   
Règim econòmic  
Article 15  
1. El patrimoni del Consorci és contiuit per les aportacions que rep dels componentes, i pels béns i drets que adqueresca amb els seus recursos econòmics.  
2. El susdit patrimoni estarà adscrit al compliment de les finalitats del Consorci i estarà reglamentàriament inventariat.  
3. La participació de cada Entitat consorciada en el patrimoni del Consorci serà determinada, en cada moment, pel percentatge que en representa l'aportació en qualsevol concepte i en relació al patrimoni total del Consorci.  
4. En el cas de dissolució del Consorci els seus béns patrimonials es repartiran entre les Entitats que ho constitueixen en proporció a les seues aportacions.  
Article 16  
Els recursos econòmics del Consorci seran els següents:  
a) Les subvencions oficials que puguen ser-li atorgades.  
b) Els ingressos per la prestació dels seus serveis.  
c) Les aportacions de les Entitats Consorciades.  
d) Les rendes i productes dels seus béns.  
e) Els préstecs i crèdits que es concerten per a la consecució de les finalitats.  
Article 17  
Les despeses del Consorci s'ajustaran als projectes d'activitats i al Pressupost anyal corresponent, i seran sufragats mitjançant els ingressos que s'obtinguen per qualsevol dels mitjans assenyalats en l'article anterior.  
Article 18  
1. Per a cada exercici econòmic, els Ens consorciats aportaran els fons necessaris per tal de cobrir el dèficit que es puguera produir en l'explotació dels serveis i en la proporció següent:  
-Conselleria d'Obres Públiques, Urbanisme i Transports el 50%.  
-Ajuntament de València el 50%.  
2. Quan s'hi incorporen altres Municipis afectats pels serveis que preste el Consorci, les aportacions de la Conselleria d'Obres Públiques, Urbanisme i Transports i les de l'Ajuntament de València disminuiran, per igual, en proporció a les aportacions que a cadascun d'aquells els corresponga segons els coeficientes resultants de considerar variables municipals com a nombre d'habitants, pressupost municipal, quilòmetres i freqüència del servei i aquelles altres que incloga el Consell d'administració per majoria dels dos terços dels vots. Dits coeficients seran modificables quan varien substancialment les variables que els determinen.  
Article 19  
1. Les quanties de les aportacions a què es referix l'article anterior, seran fixades en el Pressupost anyal del Consorci,  
2. Els Ens consorciats hauran de consignar en els seus respectius pressupostos els crèdits que calen per fer front al pagament de  
les quantitats que els corresponen.  
Aquestes quantitats podran ser modificades en virtut dels resultats de l'exercici i una vegada aprovada la corresponent memòria de gestió anyal.  
3. Les aportacions pressupostades hauran de fer-se efectives durant l'exercici a què corresponen i segons les exigències de liquidesa en l'explotació dels serveis, realitzant-se el seu ajustament una vegada que finalitze i se n'aprove la gestió.  
Article 20  
1. als efectes prevists en l'article anterior els estats d'explotació i de capital del Consorci tindran el contingut següent:  
a) Un estat de recursos, amb les corresponents estimacions per a l'exercici.  
b) Un estat de dotacions, amb l'avaluació de les necessitats per al desenvolupament de les seues activitats durant l'exercici.  
2. Als estats a què es refereix el número anterior, s'adjuntarà una memòria expressiva de la tasca realitzada i dels objectius a assolir durant l'exercici, així com una avaluació econòmica d'inversions que hagen d'efectuar-se en el susdit període, continguda en un programa 'actuació, inversions, i fiançament que contindrà-  
a) Un estudi que detallarà les inversions reals i financeres que s'han de realitzar durant l'exercici.  
b) Un estudi que especificarà l'aportació de la Generalitat Valenciana i la de tots els altres Ens consorciats.  
c) Una enumeració dels objectius a realitzar durant l'exercici, inclosos els rendiments que es pretenen d'obtenin  
d) Un Memòria relativa a l'evolució de les inversions que s'han de realitzar durant el període.  
Article 21  
En el supòsit que els resultats econòmics dels serveis del Consorci presenten superàvit aquest es destinarà sempre a la capitalització del Consorci i a la millora dels serveis.  
Article 22  
El projecte de Pressupost anyal del Consorci serà presentat pel Director Gerent al Consell d'administració abans del dia 15 del mes de maig de l'any anterior a la seua aplicació, amb la finalitat de procedir a l'estudi i l'aprovació.  
Article 23  
La Memòria de Gestió anyal de cada exercici econòmic serà presentada pel Director Gerent al Consell d'administració abans del 31 de març de l'any següent al qual fa referència, per tal de procedir a l'en i l'aprovació.  
Article 24  
L'exercici econòmic començarà el dia primer de cada any i finalitzarà el dia 31 de desembre del mateix any.  
Excepcionalment, el primer exercici s'iniciarà el dia de la constitució del Consorci i conclourà l'últim dia del mateix any.  
TITOL V Ampliacié del Consorci i separació de membres  
Article 25  
En l'acord d'admissió d'un membre nou el Consell d'Administració fixarà les bases a què s'ha de subjectar aquesta, així com els efectes econòmics i de representativitat que comporta la incorporació.  
Article 26  
qualsevol entitat consorciada podrà separar-se del Consorci sempre que complesca les condicions següents:  
a) Pre-avis d'un any dirigit al President del Consorci.  
b) Estar al corrent en el compliment de les seues obligacions i compromisos anteriors i garantir l'acompliment de les obligacions pendents.  
Article 27  
El Consell d'Administració podrà excloure els membres del Consorci per incompliment greu de les seues obligacions.  
Article 28  
En els acords de separació tant voluntària com forçosa es precisaran tots els efectes que la mateixa comporta.  
TITOL VI Modificació dels Estatuts  
Article 29  
La modificació dels Estatuts requerirà la proposta per part del consell l'administració i la seua aprovació definitiva per les quatre quintes parts dels membres del Consorci.  
TITOL VII   
Dissolució i liquidació del Consorci  
Article 30  
1. El Consorci es dissoldrà:  
a) Per la impossibilitat de complir les seues finalitats.  
b) A proposta del Consell d'Administració.  
2. La dissolució del Consorci, així com la forma en què haja de procedir-se a la seua liquidació, haurà de ser aprovada per les quatre quintes parts dels membres del Consorci.  
Cosa que es fa saber per a general coneixement.  
València, 26 de maig de 1986.  
El Conseller d'Obres Públiques, Urbanisme i Transports, RAFAEL BLASCO I CASTANY